Bya Fred Kisekka
Lwakutaano December 8;
Moses Golola ne Janos Lakatos
Omukubi w’ensambaggere, Moses Golola oluvudde ku bizinga gy'abadde mu kutendekebwa n'alaalika Omuhungary Janos Lakatos nga bw'agenda okumuwuttula amwogeze n’Oludica.
Golola bino yabyogeredde yaakatuuka ku mwalo gw'e Gaba bwe yabadde ava ku bizinga by'e Koome gy'amaze omwezi mulamba mu kutendekebwa nga yeetegekera olulwana lwe olw’omusipi ne Lakatos olw’okubaawo ku Lwokutaano luno ku Club Tavan Woods e Kabuusu.
“Omuhungary muliiridde embuzi nnamba, emimmonde ne balugu era ng'enda kumubakubira yeerabire Oluhungary atandike kwogera Lukyonkyokyonkyo” Golola bweyaweze.
Olulwana luno luli ku mutendera gwa ‘WKF Super Middle title fight’ ng’ababiri baakuttunkira mu nnwaana eya ‘Low kick style’ mu buzito bwa kiro 79.
tso_Latn hun_Latn tsn_Latn lug_Latn lug_Latn lug_Latn lug_Latn